Tälle valintaikkunalle ei ole ohjetta.


Päävalikko

Ominaisuusikkunassa voit käynnistää ja lopettaa Web-palvelun, tarkastella sivuston IP-osoitetta ja kotikansion polkua sekä seurata palvelun suorituskykyä.

Julkaiseminen

Web-julkaiseminen on -teksti kertoo, onko palvelin käynnissä vai ei, sekä näyttää sivuston IP-osoitteen. IP-osoite on se osoite, joka käyttäjien on kirjoitettava selaimen osoiteikkunaan päästäkseen sivustoosi. Tekstimuotoisia nimiä voi käyttää vain, jos verkkoosi on asennettu nimienselvitysjärjestelmä, joka kääntää tekstimuotoiset nimet (kuten www.microsoft.com) IP-osoitteiksi.

Pysäytä/Käynnistä  Pysäyttää ja käynnistää Web-palvelimen.

Kotikansioni on  Näyttää kotikansion polun kiintolevyllä. Lisäasetukset-ominaisuusikkunassa voit vaihtaa kotikansion tai muuttaa näennäiskansioiden määrityksiä.

Valvominen

Aktiiviset yhteydet  Näyttää, montako aktiivista yhteyttä Web-sivustoon on tarkasteluhetkellä.

Aikakäynnistys käytössä  Näyttää kellonajan ja päivämäärän, jolloin Web-palvelu on viimeksi käynnistetty.

Kävijöitä  Niiden yksilöllisten osoitteiden määrä, jotka ovat muodostaneet yhteyden sivustoon. Palvelin tallentaa vain 50 osoitetta vertailua varten. Jos samasta osoitteesta muodostetaan yhteys uudelleen, toista kertaa ei lasketa, ellei sivustolla ole käynyt edellisen käynnin jälkeen enemmän kuin 50 uutta kävijää.

Pyyntöjä  Palvelimen vastaanottamien pyyntöjen määrä. Jos HTML-sivuilla on grafiikkaa, jokainen grafiikkatiedosto on pyydettävä erikseen tekstin lisäksi.

Tavuja lähetetty  Kaikkien tiedostojen kokonaistavumäärä, joka on lähetetty sen jälkeen, kun Web-palvelu on viimeksi käynnistetty.

Kaavio

Pyyntöjä päivässä  Kuluvan päivän aikana tehtyjen pyyntöjen määrä on äärimmäisenä oikealla. Kukin sen vasemmalla puolella oleva viiva edustaa yhtä päivää.

Pyyntöjä tunnissa  Kuluvan tunnin aikana tehtyjen pyyntöjen määrä on äärimmäisenä oikealla. Kukin sen vasemmalla puolella oleva viiva edustaa yhtä tuntia.

Kävijöitä päivässä  Kuluvan päivän aikana yhteyden muodostaneiden kävijöiden määrä on kauimmaisena oikealla. Kukin sen vasemmalla puolella oleva viiva edustaa yhtä päivää.

Kävijöitä tunnissa  Kuluvan tunnin aikana yhteyden muodostaneiden kävijöiden määrä on äärimmäisenä oikealla. Kukin sen vasemmalla puolella oleva viiva edustaa yhtä tuntia.


Lisäasetukset

Tämän ominaisuusikkunan avulla muutetaan Web-sivuston lisäasetuksia tai otetaan niitä käyttöön.

Näennäiskansiot  Kotikansio on Web-sivustossa julkaistujen tiedostojen pääsijaintipaikka. Oletusarvon mukainen kotikansio, \Inetpub\Wwwroot, on luotu PWS:n asentamisen yhteydessä. Voit vaihtaa kotikansion sijainnin. Näennäiskansio on kansio, joka ei fyysisesti sijaitse kotikansiossa, mutta näyttää Web-sivustossasi käyvien vieraiden kannalta sijaitsevan siellä.

Lisää  Korostamalla jonkin kansiopuun kansioista ja napsauttamalla tätä painiketta voit lisätä uuden näennäiskansion korostetun kansion alikansioksi.

Muokkaa ominaisuuksia  Korostamalla jonkin kansiopuun kansioista ja napsauttamalla tätä painiketta voit muuttaa näennäiskansion tunnusnimeä tai oikeusasetuksia.

Poista  Korostamalla jonkin kansiopuun kansioista ja napsauttamalla tätä painiketta voit poistaa näennäiskansion julkaisupuusta. Näennäiskansion poistaminen ei poista varsinaista kansiota eikä tämän sisältämiä tiedostoja. Se poistaa ainoastaan kytkennän kansion ja Web-palvelimen väliltä, jonka jälkeen kansion sisältö ei enää ole käytettävissä Web-sivustossa.

Käytä oletustiedostoa  Valitsemalla tämän valintaruudun voit ottaa käyttöön oletustiedoston. Kun tämä valinta on käytössä, ne käyttäjät, jotka eivät lisää tiedostonimeä Web-sivuston osoitteeseen, näkevät ensimmäiseksi oletustiedoston. Voit kirjoittaa Oletustiedosto-kenttään useita oletustiedoston nimiä. Palvelin etsii tiedostoja siinä järjestyksessä, jossa ne on lueteltu Oletustiedosto-kentässä. Tämä asetus on oletusarvon mukaan käytössä.

Salli kansion selaaminen  Jos oletustiedostoa ei ole määritetty ja tämä valinta on käytössä, vierailija näkee luettelon kaikista kansiossa olevista tiedostoista. Oletusarvon mukaan kansion selaaminen ei ole käytössä.

Tallenna Web-palvelimen aktiviteettiloki  Tämän valintaruudun valitseminen ottaa käyttöön sivuston käyttötietojen kirjaamisen lokiin. Lokit tallennetaan kansioon \System\LogFile\W3spc1. Uusi loki otetaan käyttöön kerran kuukaudessa. Lokitiedostot tallentuvat NCSA-lokitiedostomuodossa, ja niitä voi tarkastella millä tahansa tekstieditorilla. Oletusarvon mukaan lokiin kirjaaminen ei ole käytössä.


Muokkaa kansiota

Tämän valintaikkunan avulla voit muuttaa näennäiskansion tunnusnimeä, polkulauseketta tai oikeuksia.

Kansio  Kirjoita sen kansion polku ja nimi, jota haluat käyttää kotikansiona tai näennäiskansiona.

Tunnus  Kirjoita nimi, jota haluat käyttää kansion tunnuksena. Kotikansion tunnusnimeä ei voi vaihtaa.

Käyttöoikeudet  Näiden valintaruutujen avulla voit määrittää, millaiset käyttöoikeudet kävijöillä on kansioihin.

Lue  Tämän asetuksen ollessa valittuna Web-sivustossa kävijät voivat lukea tai ladata tietokoneeseensa tiedostoja, jotka on tallennettu koti- tai näennäiskansioon. Jos asiakas lähettää pyynnön sellaisessa kansiossa olevasta tiedostosta, johon ei ole lukuoikeutta, Web-palvelin palauttaa virheilmoituksen. Yleensä kannattaa antaa lukuoikeudet kansioihin, jotka sisältävät julkaistavaa tietoa (kuten HTML-tiedostoja) tai ASP (Active Server Pages) -komentosarjoja. Lukuoikeutta ei kannata antaa niihin kansioihin, jotka sisältävät CGI (Common Gateway Interface) -sovelluksia tai ISAPIn (Internet Server Application Program Interface) DLL-tiedostoja, jos haluat, että asiakkaat eivät voi ladata sovellustiedostoja omaan tietokoneeseensa.

Komentosarjat  Tämä asetus sallii komentosarjasuorittimen toimimisen tässä kansiossa, vaikka suoritusoikeuksia ei ole määritetty. Määritä komentosarjaoikeudet asetukseksi niihin kansiohin, joissa on ASP- tai IDC (Internet Database Connector) -komentosarjoja tai muita komentosarjoja. Komentosarjaoikeudet ovat turvallisemmat kuin suoritusoikeudet, sillä komentosarjaoikeuksien avulla voit rajoittaa kansiossa suoritettavia sovelluksia.

Suorita  Tämän asetuksen ollessa valittuna Web-sivustossa kävijät voivat suorittaa ohjelmia ja komentosarjoja, jotka on tallennettu koti- tai näennäiskansioon. Jos asiakasohjelma lähettää pyynnön sellaisen ohjelman tai komentosarjan suorittamisesta, jonka sijaintikansiossa ei ole suoritusoikeutta, Web-palvelin palauttaa virheilmoituksen.

Huomautus

Suojauksen varmistamiseksi on paras olla antamatta kansiolle sekä luku- että suoritusoikeuksia, koska tällöin käyttäjä voisi lukea kansiossa olevat komentosarja- ja ohjelmatiedostot.


Lisää kansio

Tämän valintaikkunan avulla voit lisätä uuden näennäiskansion.

Kansio  Kirjoita sen kansion polku ja nimi, jota haluat käyttää kotikansiona tai näennäiskansiona.

Tunnus  Kirjoita nimi, jota haluat käyttää kansion tunnuksena. Kotikansion tunnusnimeä ei voi vaihtaa.

Käyttöoikeudet  Näiden valintaruutujen avulla voit määrittää, millaiset käyttöoikeudet kävijöillä on kansioihin.

Lue  Tämän asetuksen ollessa valittuna Web-sivustossa kävijät voivat lukea tai ladata tietokoneeseensa tiedostoja, jotka on tallennettu koti- tai näennäiskansioon. Jos asiakas lähettää pyynnön sellaisessa kansiossa olevasta tiedostosta, johon ei ole lukuoikeutta, Web-palvelin palauttaa virheilmoituksen. Yleensä kannattaa antaa lukuoikeudet kansioihin, jotka sisältävät julkaistavaa tietoa (kuten HTML-tiedostoja) tai ASP (Active Server Pages) -komentosarjoja. Lukuoikeutta ei kannata antaa niihin kansioihin, jotka sisältävät CGI (Common Gateway Interface) -sovelluksia tai ISAPIn (Internet Server Application Program Interface) DLL-tiedostoja, jos haluat, että asiakkaat eivät voi ladata sovellustiedostoja omaan tietokoneeseensa.

Komentosarjat  Tämä asetus sallii komentosarjasuorittimen toimimisen tässä kansiossa, vaikka suoritusoikeuksia ei ole määritetty. Määritä komentosarjaoikeudet asetukseksi niihin kansiohin, joissa on ASP- tai IDC (Internet Database Connector) -komentosarjoja tai muita komentosarjoja. Komentosarjaoikeudet ovat turvallisemmat kuin suoritusoikeudet, sillä komentosarjaoikeuksien avulla voit rajoittaa kansiossa suoritettavia sovelluksia.

Suorita  Tämän asetuksen ollessa valittuna Web-sivustossa kävijät voivat suorittaa ohjelmia ja komentosarjoja, jotka on tallennettu koti- tai näennäiskansioon. Jos asiakasohjelma lähettää pyynnön sellaisen ohjelman tai komentosarjan suorittamisesta, jonka sijaintikansiossa ei ole suoritusoikeutta, Web-palvelin palauttaa virheilmoituksen.

Huomautus

Suojauksen varmistamiseksi on paras olla antamatta kansiolle sekä luku- että suoritusoikeuksia, koska tällöin käyttäjä voisi lukea kansiossa olevat komentosarja- ja ohjelmatiedostot.